google/wiki40b huggingface dataset:
Antropos forlag og bokhandel

Antropos forlag og bokhandel er det sentrale stedet for utgivelse og formidling av antroposofisk litteratur i Norge.
Bokhandelen og forlaget holder til i Josefines gate 12 i Homansbyen og holder åpent daglig. Bokhandelen kan skaffe til veie all tilgjengelig antroposofisk litteratur på nordiske språk, engelsk eller tysk. Bokhandelen har også en egen avdeling for barn og ungdom, og formingsmateriell og barneleker i naturvennlige materialer.

Josefinesgate 12

Huset i Homansbyen ble bygget av og for byggmester Hans Olsen i 1872 etter tegninger av arkitekt Niels Stockfleth Darre Eckhoff. Da det ble solgt til Antroposofisk selskap i 1955, ble det ombygget etter forbilde av Goetheanum i Sveits, og huset mistet fullstendig sitt opprinnelige preg. Arkitekt Eivind Thomassen ledet av ombyggingen av den to-etasjes villaen assistert av Odd Gengenbach og med ingeniør Kaare Godager. I Aftenposten stod det følgende 23. november 1957 om huset i Homansbyen: «... en gammel arkitektur er i ferd med å gjennomgå en metamorfose – gesimser og annen krimskrams dekkes av sement og betong og det kommende “bygg” ser ut til å være inspirert av selveste Le Corbusier. Så er det snarere tvertimot, det er Antroposofisk Selskap som er iferd med å omdanne en ærverdig Homansbygård til et slags Goetheanum. Det kommer til å bli et merkverdig byggverk, en severdighet i bydelen.» Josefinesgate 12 eies i dag av en husstiftelse, og en venneforening av huset er dannet.

Antroposofisk forlag

Antropos forlag utgir antroposofisk og annen litteratur på norsk og har flere bokutgivelser i året. Det siste er en serie med Rudolf Steiners foredrag i Norge. En annen serie er essaysamlinger av norske forfattere som har hatt tilknytning til antroposofien. Forlaget har en egen Antropos Bokklubb, og det gir ut billedbøker for barn.
I 1972 ble tidsskriftet Libra startet opp for å belyse antroposofien og Rudolf Steiners livsverk som en kulturimpuls i vår tid. Det tar opp aktuelle temaer innenfor vitenskap, kunst, religion og samfunnsliv, intervjuer, dikt, naturbetraktninger og bokanmeldelser. Tidsskriftet kommer ut fire ganger i året, og Antropos er utgiver.
Det første antroposofiske forlaget ble grunnlagt i 1908 av Marie von Sivers sammen med Johanna Mücke i Berlin for å utgi Rudolf Steiners bøker. Forlaget fikk navnet Philosophisch-Theosophischen Verlag. Det flyttet senere til Goetheanum i Sveits og heter i dag Verlag am Goetheanum.
Bourg-de-Péage

Befolkningsutvikling

Antall innbyggere i kommunen Bourg-de-Péage
Referanse:INSEE
Gonometopus

Utseende

En middelsstor (ca. 25 millimeter), slank, rødbrun hjortebille. Hunnen er ganske blank, hannen matt. Hannens kjever er moderat forstørrede, med fint tannet innerside.

Utbredelse

Arten lever i det sørlige Kina (Sichuan).
IKEA

Historien bak navnet

IKEA-navnet er satt sammen av initialene til en av IKEAs grunnleggere, Ingvar Kamprad, (IK) og de første bokstavene i navnet på gården og stedet der han vokste opp – Elmtaryd og Agunnaryd (EA). IKEA-logoen har nesten ikke endret seg gjennom konsernets historie, og 1967-versjonen er fremdeles symbolet for IKEAs virksomhet.

Visjon

IKEAS visjon er «å skape en bedre hverdag for de mange menneskene».
Vi arbeider hardt for å oppnå kvalitet til rimelige priser for kundene våre gjennom optimering av hele verdikjeden og ved å bygge opp langsiktige leverandørforhold, investere i høyautomatisert produksjon og produsere i store volumer. Visjonen vår omfatter også mer enn hjeminnredning. Vi ønsker å skape en bedre hverdag for alle mennesker som berøres av virksomheten vår.

Forretningsidéen

IKEAs forretningsidé er «å tilby et stort utvalg form- og funksjonsriktige hjeminnredningsprodukter til så lave priser at så mange mennesker som mulig har råd til å kjøpe dem».
IKEA-konseptet tar utgangspunkt i ideen om å tilby et sortiment av hjeminnredningsprodukter som de mange menneskene har råd til, ikke bare et fåtall. Vi oppnår dette ved å kombinere funksjon, kvalitet, design og verdi – alltid med tanke på bærekraft.
KEA-konseptet gjennomsyrer alle deler av virksomheten, fra design, råvarer, emballasje og distribusjon til forretningsmodellen vår. Målet vårt er å bidra til at flere mennesker får et bedre liv hjemme.
Fylkesvei 7672

Fylkesvei 7672 går mellom Myre og Høydalen i Øksnes. Veien fortsetter som kommunal vei til Nyksund. Strekningen mellom Myre og Høydalen har asfaltdekke, mens veien videre til Nyksund har grusdekke. Veien går gjennom et lavt skar til Høydalen, og videre langs Langøyas vestside. Veiens lengde er 2,7 km til Høydalen og 9,2 km videre til Nyksund. Øksnes kommune har foreslått at den kommunale veien til Nyksund skal omklassifiseres til fylkesvei, for å få sikret veien mot ras raskere enn det kommunen i dag har økonomi til, men fylkesråd for samferdsel Tove Bjørkmo har svart negativt på forslaget.
Frem til 2019 hadde veien betegnelsen fylkesvei 938.
José Sá

Landslaget

Han ble tatt ut i Portugals tropp til FIFA Confederations Cup 2017 i Russland.
Nonispa

Utseende

En lten (ca. 4 millimeter), avlang, blankt svart bladbille med litt grønnlig, metallisk glans. Hodet er nokså lite, antennene kraftige, holdes gjerne samlet og framoverrettet. Pronotum er avrundet rektangulært, fint punktert. Antennene består av 9 ledd og er noe klubbeformede. Dekkvingene er jevnbrede og har 8 punktstriper, rundede i spissen.

Levevis

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Arten lever på gress.

Utbredelse

Slekten er kjent fra Bolivia og Argentina.
Baltische Rundschau

Baltische Rundschau er en tyskspråklig månedsavis som utgis i Estland, Litauen og Latvia. Den ble grunnlagt i 1994, har et opplag på 7 000 eksemplarer og har hovedkontor i Vilnius i Litauen.
Radio RV

Radio RV var en nærradiostasjon som var aktiv i Trondheim på 1980-tallet og 1990-tallet. Radioen var knyttet til Rød Valgallianse.

Kort historikk

Opptakten til Radio RV var virksomheten rundt piratsenderen «Folkets Røst», som ble drevet i Trondheim noen uker i valgkampene i 1977 og 1979. Dette var før NRK-monopolet var opphevet, og senderen var ulovlig. Tross stor innsats fra politiet og radiostøykontrollen ble den aldri rullet opp.
Da Willoch-regjeringen opphevet kringkastingsmonopolet søkte gruppen bak denne radiovirksomheten konsesjon, og 8. februar 1982 var Radio RV på lufta, som en av landets aller første legale nærradioer. Den ble nummer to, knepent slått av Mjøsradioen utenfor Hamar. Sentral bak initiativet var den daværende RV-politikeren Trond Andresen, som var både journalist og redaktør for radioen fram til 1996. Senere tok Pål Hellesnes over som redaktør.
Andresen var raskt ute med å advare mot utviklingen i de, etter hvert, reklamefinansierte nærradiostasjonene, som han mente ville ende opp som «mest mogleg idioti for minst mogleg utgifter». På 1980-tallet lanserte han også et alternativ, da han foreslo ekstra skatt tilsvarende 80 kroner per skattebetaler for å finansiere nærradiodriften i landet. Forslaget fikk liten støtte i landets politiske miljøer.
Radiokanalen fant raskt frem til en programprofil som den selv karakteriserte som «lokal reportasje/intervjuer/sketsjer ispedd musikk».  
Den fremstod etterhvert som det politiske motstykket til Radio KonRad, som formidlet nyheter fra næringslivet og bl.a refererte fra publikasjoner som The Economist.
Radio RV var i drift lenger enn de fleste idealistiske nærradioene, men ga opp nært årtusenskiftet.
En rekke norske mediafolk har høstet sine tidlige journalistiske erfaringer i Radio RV, som Bjørhild Fjeld, Pål Hellesnes, Solveig Mikkelsen og Torstein Tranøy.
Anders Torp

Barndom

Anders Torp vokste opp på Lillestrøm som den fjerde av seks søsken. Faren Jan-Aage Torp etablerte i februar 1990 den karismatiske menigheten Lillestrøm Kristne Senter, som skiftet navn året etter til Seierskirken. Seierskirken ble nedlagt høsten 2000; i 2001 stiftet faren menigheten Oslokirken.
Anders Torp forteller at han som barn følte seg syndig og stadig ble «fortalt historier om synd, fortapelse og demoner, og ble innprentet at hvis han løy og gjorde noe galt, ville han havne i helvete». Anders Torp hevder at han som 13-åring ble utsatt for sin første demonutdrivelse, og flere demonutdrivelser sommeren 2007. 17 år gammel ble han utsatt for tortur på en sommerleir i regi Faderhuset i Danmark. 19 år gammel brøt han med troen og menigheten han vokste opp med.

Kritikk i media

Anders Torp stod 15. februar 2009 frem i VG og varslet om kritikkverdige forhold i Oslokirken som ble ledet av hans far Jan-Aage Torp. Anders Torp mente menigheten var av en usunn autoritær orden, at medlemmer ble utnyttet økonomisk og at medlemmer ble kontrollert. Han hevdet å ha vært øyenvitne til utallige djevleutdrivelser, og at menigheten bevisst søkte folk som var «ressursvake» og burde hatt hjelp på andre måter.
Jan-Aage Torp avviste kritikken i VG og 8. desember 2010 i Fritanke.no. Han hevdet at menigheten ikke praktiserte eksorsisme selv om de trodde på gyldigheten av det, og at det heller var snakk om helbredelse og bønn, samt at de skilte skarpt mellom helbredelse fra sykdom og eksorsisme fra demonbesettelse.
15. april 2011 ga Anders Torp et intervju til A-magasinet hvor han utdypet kritikken nærmere og fortalte om sitt liv som menighetsmedlem.

Mottakelse av boken

Cappelen Damm utgav dokumentarboken Jesussoldaten 15. mars 2016, forfattet av Tonje Egedius og Anders Torp.
Boken mottok dekning av flere norske mediehus og kristen presse. 15. mars 2016 møtte Jan-Aage Torp og Anders Torp hverandre på TV 2s God Morgen Norge, og den 17. mars 2016 møttes de i NRK-programmet Debatten, som NRK omtalte som et sterkt møte mellom far og sønn.
Jesussoldaten mottok kritikk for å være for privat og at minner er farget av ståsted. Boken mottok ros for å være egnet til å gi innblikk i hvordan religiøse miljøer kan fungere, og at den øker muligheten for å se en sårbar gruppe i samfunnet.
Anders Torp arbeidet som kommunikasjonssjef i den frivillige organisasjonen Hjelpekilden (februar 2015 til september 2016), som gir hjelp og støtte til mennesker i problematiske religiøse bruddprosesser.
Holorusius

Utseende

Middelsstore, avlange, gulbrune trebukker. Kroppsformen er nokså sylindrisk med korte bein. Pronotum har rundede sider, dekkvingene er parallellsidige. Antennene er kortere enn kroppen.

Utbredelse

Slekten hare n ganske vid utbredelse og er kjent spredt utover Afrika inkludert Madagaskar, og også fra Thailand.
Senefelderplatz undergrunnsstasjon

Trivia

Plassen som har gitt stasjonen navn er oppkalt etter litografen Alois Senefelder (1771–1834).
Stevnevitne

Et stevnevitne er en tjenestemann ansatt i politiet som forestår forkynnelse av rettslige dokumenter. Ifølge domstolloven § 63 skal det i ethvert lensmannsdistrikt og i enhver kommune være ett hovedstevnevitne og så mange stevnevitner som nødvendig. Dette fastsettes av tingretten. Finnes ikke stevnevitne kan dette utføres av det ordinære politiet
Hovedregelen er at forkynnelse skal foregå for vedkommende part personlig, alternativt for en annen voksen person i samme husstand som den som skal stevnes. Forkynnelsen kan foregå for parten hjemme, på hans arbeidssted eller hvor som helst stevnevitnet måtte treffe parten.
Den mest vanlige typen dokumenter som forkynnes er domsavsigelser, vitnestevninger og lignende. Stevnevitnene oppsøker også personer som ikke har vedtatt forelegg utstedt av politijuristene for å innhente standpunkt i saken (om vedkommende vedtar forelegget eller ønsker å møte i retten).
I de større politidistriktene er det vanlig at det er to ulike avdelinger med stevnevitner, ett for sivile saker som normalt er underlagt namsfogden og et for straffesaker som normalt er underlagt retts- og påtaleavsnittet
De sivile stevnevitnene er ofte namsfullmektiger og håndterer i tillegg til ulike dokumenter fra retten ofte konkursvarsler, utenlandske domsavsigelser og innkallinger og andre sivilrettslige dokumenter.
OpenOffice.org Writer

Funksjoner

Writer kan åpne og lagre i mange formater, inkludert OASIS Open Document Format (standardformat siden versjon 2.0), Microsoft Words DOC, RTF og XHTML.
Writer har endel funksjoner som ikke finnes i Word, hvorav en av de mest brukte er muligheten til å eksportere til PDF direkte i programmet.
Gjeterguttens sang

«Gjeterguttens sang» er en vise fra et skillingstrykk. Visedikteren Alf Prøysen fikk den inn til sin visespalte i «Magasinet for Alle» årgang 1955–1956. Der skriver han at visen er ukjent for ham, og at han aldri tidligere har sett den på trykk.

Teksten

1.

Jeg vet et lite hus så langt, langt bort i skogen,

men veggen er så lav og grå og rutene så bitte små

og ingen jord for plogen.

Og haven er så arm og trenger intet gjerde,

der står kun gamle nypetjerr som aldri har det minste bær,

imellom steiner svære.
2.

'Men til det lille hus går kveldens tanker gjerne,

når jeg har bundet på sin bås Gullkrone, Brand og Fagergår

og Litago og Stjerne.

Og jeg har gått til sengs her i den mørke kroken,

da løfter mine tanker seg og bærer meg den lange vei

til huset bortom skogen.
3.

For i det lille hus der er jeg født og hjemme,

nu sover søskenflokken stor, nu hviler far, nu synger mor,

for veslegutten slemme.

De er så langt fra meg, jeg ene her i sengen

men jeg vil svelge tåren ned for en gang kommer høst og sne

og jager ku fra engen.
4.

Og da jeg ikke mere skal sove her i kroken,

nei da er all min lengting slutt for da skal liten gjetergutt

til hjemmet sitt bak skogen.
Klagenfurt

Geografi

Byen ligger ved elven Glan og er omgitt av de østerrikske alper. Den ligger ved Wörtersees østlige bredd. Byen ligger i Klagenfurtbekkenet og strekker seg ca. 15 kilometer i såvel nord-sørlig som øst-vestlig retning.

Utdannelse

I byen ligger et universitet med ca. 10 000 studenter og det finnes også et slovensk gymnasium her.

Severdigheter og turisme

Severdigheter er bl.a. Wörthersee og det historiske sentrum, Innere Stadt. Klagenfurt har tallrike parker og det finnes 23 slott i omegnen. 
Den er et populært skisted og sentrum for turismen i der sørlige Østerrike. Byen har lufthavn. Om sommeren arrangeres festivalen Altstadtzauber. I Klagenfurt utdeles også Ingeborg Bachmann Preis, en litteraturpris oppkalt etter den østerrikske forfatteren Ingeborg Bachmann.
Li Kan (maler)

Li Kan (tradisjonell kinesisk: 李衎, forenklet kinesisk: 李衎, pinyin: Lǐ Kàn, Wade-Giles: Li K'an; født ca. 1245 i Beijing, død ca. 1320) var en kinesisk maler under Yuan-dynastiet (1271–1368).
Hans stilnavn var 'Zhong Bin' og hans tilnavn var 'Xi Zhai'. Li hadde bodd en stund i en bambusdal, som var inspirasjonen til mange av hans arbeider. Hans raffinerte teknikk med blekkstrøk med bambus ble anerkjent for deres realisme, og fulgte i stilen til Wen Tong.
Fremmedartslista

Fremmedartslista er en oversikt over fremmede arter i Norge. Arter som opptrer utenfor sitt naturlige utbredelsesområde regnes som fremmede arter. De har kommet til Norge ved menneskets bevisste eller ubevisste hjelp.
Artsdatabanken har utarbeidet lista og har risikovurdert artene. Risikokategorien bestemmes av artens økologiske effekt, og hvilket potensial den har til spredning og etablering. Det er fem risikokategorier: SE svært høy risiko, HI høy risiko, PH potensielt høy risiko, LO lav risiko og NK ingen kjent risiko. Kategorien er ment å være en objektiv vurdering av artenes økologiske risiko for norsk naturmangfold, basert på en standardisert kvantitativ metode.
Fremmedsartslista er en videreføring av arbeidet med Norsk svarteliste, men dette begrepet brukes ikke lenger fordi man ønsker et mer nøytralt navn.
Baimao Hou

Baimao Hou (tradisjonell kinesisk: 白毛猴]; pinyin: báimáohóu; literally "hvitåret apekatt") er en grønn te (kan forveksles med hvit te) produsert ved at man tar de to øverste blad og så et skudd fra hver ny sesongvekst (sent i mars / ridlig i april). Teen kommer opprinnelig fra Taimufjellene i provinsen Fujian i Kina. Bladene i dette blandingsforhold dampes og tørkes forsiktig.
Det tørkede bladet hevdes å minne om labben til den hvithørede apekatt.
Nikolaj Kondratjev

Bakgrunn

Kondratjev ble født i det sentrale europeiske Russland. Etter grunnskoletiden maktet ikke foreldrene å yte de nødvendige finansielle midler til å gi ham en høyere utdannelse. Den unge Kondratjev klarte å tilegne seg undervisningsstoffet på egen hånd og besto artium i 1911 som autodidakt.

Høyere studier, politisk engasjement

Han begynte samtidig å engasjere seg for demokrati og sosialisme i Russland. Dette førte til at han ble satt i fengsel flere ganger mellom 1905 og 1911. Han studerte jus ved Universitetet i St. Petersburg frem til 1915. Samtidig virket han som lærer for arbeidere.

Karriere

Etter studiene fikk han arbeid i forvaltningen i distriktet Petersburg. Tidlig i 1917 deltok han i februarrevolusjonen og ble så innvalgt i den forfatningsgivende nasjonalforsamling. Frem til bolsjevikenes oktoberrevolusjon høsten 1917 var han vise-ernæringsminister i Aleksandr Kerenskijs overgangsregjering.
I 1920 grunnla Kondratjev Konjunkturinstituttet i Moskva. Han var dermed med på det sovjetiske jordbrukets første femårsplan. Han gikk inn for markedsøkonomiske strukturer og ville ikke kollektivisere landbruket før det var blitt økonomisk mulig å anskaffe tilstrekkelig med storskala maskiner for jordbruksarbeidet.
Kondratjev er særlig kjent for sine teorier om 50-års bølger, også senere kalt Kondratjev-bølger. Blant annet den kjente økonomen Joseph Schumpeter skulle vise til hans teorier. 
I 1926 forsøkte han empirisk å vise eksistensen av lange sykliske bølger i økonomien med periodelengder på 45-60 år. I bølgenes oppgangsfase er det sterk økonomisk vekst, og faser med høykonjunktur avbrytes bare av kortvarige, svake lavkonjunkturer. Nedgangsfasene kjennetegnes derimot av lav økonomisk vekst. Lavkonjunktur dominerer. De lange og dype lavkonjunkturene avbrytes kun av korte, svake høykonjunkturer, ifølge denne teorien.
Kondratjev kritiserte Josef Stalins plan for landbrukets kollektivisering. Det gjorde at han i 1928 fikk avskjed fra sin stilling som direktør for Instituttet for studier av handelsvirksomheter. 
I 1930 ble han arrestert og dømt til fengselsopphold. Dommen hans ble gjennomgått på nytt i 1938 og omgjort til dødsstraff. Den ble eksekvert samme år, senere på dagen den dato han ble dødsdømt.
Masahiro Shimmyo

Karriere

Masahiro Shimmyo startet sin profesjonelle karriere i Consadole Sapporo i 1991. Han har også spilt for Ventforet Kofu.
Saburro Peak

Saburro Peak er et fjell sør for Doll Peak, med en høyde opp mot 1 930 moh sør i Ravens Mountains i Britannia Range. Det er oppkalt etter oberst Richard M.Saburro, en offiser under Operasjon Deep Freeze. Saburro var den første offiseren fra US Air Force i Operasjon Deep Freeze etter at operasjonen i 45 år var blitt kommandert av US Navy.
Arbeidermesterskapet i friidrett 1937

Arbeidermesterskapet i friidrett 1937 ble arrangert på Bislett stadion i Oslo av Arbeidernes Idrettsforbund fra 28. til 30. august 1937.
Anne Eline Riisnæs

Karriere

Riisnæs debuterte i Oslo 1977 og året etter avla hun diplomeksamen ved Norges musikkhøgskole. Hun studerte senere i Wien, Østerrike og har hatt mange konserter både i Norge og internationalt, både som solist og akkompagnatør. Hun har vært solist med både Oslo Filharmoniske Orkester og Bergen Filharmoniske Orkester, og symfoniorkestrene i Trondheim og Stavanger. Foruten en rekke opptak i NRK, har hun flere skolekonsertturneer for Rikskonsertene. I de senere årene har hun engasjert seg i oppføringspraksis, og spiller også hammerklaver. Hun har mottatt en rekke offentlige og private stipendier.
Riisnæs er ansatt ved Institutt for musikkvitenskap, Universitetet i Oslo, og ved Norges musikkhøgskole, og platedebuterete med Return der hun spilte Sonate nr 62 i Ess-dur av Joseph Haydn, Fantasier op. 116 av Johannes Brahms, Sonate op. 1 av Alban Berg og Preludier av George Gershwin.
Intel MPX

Intel MPX (Memory Protection Extensions) er et sett med utvidelser i x86-64 arkitekturen. Med støtte i kompilatorer, biblioteker og operativsystemer, gir Intel MPX økt sikkerhet til programvare ved å sjekke feil ved peker-referanser som ikke oppdages under kompilering og som ellers bare oppdages under kjøring og fører til bufferoverskridning. Intel MPX introduserer nye prosessorregistere og et nytt instruksjonssett som opererer på disse registrene. I tillegg er det et nytt sett med tabeller som lagrer det som ikke er plass til i disse registrene.
Telecom Italia Open

Telecom Italia Open (siden 2009 BMW Italian Open) er Italias nasjonale åpne golfmesterskap for herrer. Det ble arrangert for første gang i 1925 og har vært en del av Europatouren siden starten i 1972.
Cnemotrupes

Utseende

Middelsstore (ca. 20 - 25 millimeter), kraftige, blankt svarte tordivler, gjerne med metallisk glans. Kroppsformen er litt avlang. Dekkvingene har kraftige lengdefurer, beina er kraftige gravebein.

Levevis

Disse billene er knyttet til husdyr og larvene lever av møkk nede i dype tunneler som foreldrene har gravd ut. Derfor finnes tordivlene helst på steder der bakken er lett å grave i, særlig på sandjord. De voksne billene flyr gjerne i skumringen, og lager en brummende lyd.

Utbredelse

Slekten er utbredt i Mellom-Amerika. 10 av artene forekommer i Mexico
Sulat

Sulat er en kommune i provinsen Eastern Samar på Filippinene. Under folketellingen i 2000 kom man til et befolkningstall på 14 193 i 2 853 husstander.
Melodi Grand Prix 1972

Sendingen

Dette året gikk NRK tilbake til ordningen som ble brukt i årene 1961–68. Først ble sangene sunget med lite orkester, før de ble spilt på nytt med nye artister akkompagnert av et stort orkester. NRK fikk inn 175 bidrag gjennom en åpen konkurranse, det laveste antall til da. En jury bestående av Sigurd Jansen, Benny Borg og Terje Rypdal plukket ut de fem finalebidragene.
Vidar Lønn-Arnesen debuterte som Melodi Grand Prix-programleder, og finalen ble holdt i Studio 1 på NRK Marienlyst lørdag 19. februar. Det lille orkesteret var et fem-mannsorkester ledet av Kjell Halvorsen, mens Egil Monn-Iversen ledet det store orkesteret, som var satt sammen spesielt for denne kvelden.
For tv-seerne var det mange kjente ansikter blant deltakerne, blant annet ti år gamle Anita Hegerland som også deltok året før. Også Gro Anita Schønn, Anne-Karine Strøm og Hanne Krogh hadde deltatt året før. 
Resultatet ble avgjort av 14 jurymedlemmer, og vinneren ble «Småting» framført av Hanne Krogh med lite orkester, og Grethe Kausland og Benny Borg med stort orkester.

Hendelser

For første gang ble Norge representert av en utenlandsk artist, svenske Benny Borg. Aftenposten var likevel ikke skeptisk: «Borgs sprogføring er blitt beundringsverdig sikker, uten spor av fremmed herkomst». Avisen var imidlertid ikke like imponert over showet: «TV-showet kan ikke registreres som noen suksess. Fantasiløs produksjon, kjedelig presentasjon og en viss famlende usikkerhet er de inntrykk en sitter igjen med». Det var også første gang Norge ble representert av en duo.
Melodi Grand Prix ble også det store voksen-gjennombruddet for Grethe Kausland. Som liten ble hun landskjent som «lille Grethe», og hun ga ut tolv grammofonplater før hun fylte tolv. Seieren hennes banet vei for en lang karriere innen sang, show og revyliv.
I utgangspunktet skulle Gudny Aspaas ha sunget «Håp» med det lille orkesteret, men hun meldte forfall. I stedet sang Ellen Nikolaysen melodien. Senere fortalte Aspaas at hun ikke ville stille opp på grunn av låten: «Etter min mening var den rett og slett dum, og jeg ville blitt flau over å synge en klissen tekst til en dårlig melodi.»
Lagoa (Rio de Janeiro)

Lagoa er en eksklusiv bydel sør i Rio de Janeiro. Den befinner seg rundt innsjøen Lagoa Rodrigo de Freitas, like nord for Ipanema og vest for Copacabana. Like nord for Lagoa ligger fjelltoppen Corcovado med Kristusstatuen.
Bydelen hadde 18 221 innbyggere i 2010. Den har et areal på 5,11 km².